Diari Oficial de la Generalitat Valenciana


Sumari del DOGV 1480, del 08-02-1991 (1991/900402)

Ordre de la Conselleria de Treball i Seguretat Social de 16 de gener de 1991, per la qual es formulen ajudes complementàries de suport a les Escoles Taller i Cases d'Oficis a la Comunitat Valenciana.
-------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/01/16/(1)/dof/vci/html**

### Dades del document

Número de DOGV
:   1480

Data del DOGV
:   08-02-1991

Secció del DOGV
:   I. DISPOSICIONS GENERALS

Número del document
:   1991/900402


Data del document
:   16-01-1991

Organisme emissor


Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'ocupació
    * societat sense fins de lucre
    * suport econòmic
    * ensenyament professional
    * formació professional
    * accés a la professió
    * administració local

Ordre de la Conselleria de Treball i Seguretat Social de 16 de gener de 1991, per la qual es formulen ajudes complementàries de suport a les Escoles Taller i Cases d'Oficis a la Comunitat Valenciana.  
Les actuacions que la Conselleria de Treball i Seguretat Social realitza en l'àmbit de foment d'ocupació, i en particular dirigides a l'ocupació juvenil, en l'exercici de 1991, seran complementades amb un programa destinat a dotar de millors mitjans a les escoles Taller i Cases d'Oficis, pertanyents a Corporacions Locals i entitats, sense afany de guanys, de la Comunitat Valenciana.  
La creació d'aquest programa sorgeix de la necessitat d'augmentar l'esforç econòmic que han de realitzar les Corporacions Locals i entitats sense afany de guanys, per al manteniment dels costos que en les Escoles Taller i Cases d'Oficis no assumeix l'INEM, cosa que comporta una dificultat en el desenvolupament de les successives fases formatives, principalment per la impossibilitat d'escometre inversions en infrastructures i equipaments fonamentals, per a la formació pràctica dels alumnes hi participen.  
En tot cas, la qualificació i aprovació dels projectes d'Escoles Taller Cases d'Oficis, ha d'atenir-se a l'Ordre del Ministeri de Treball i Seguretat Social, de 29 de març de 1988 (BOE núm. 77 de 30 de març de 1988), i correspondrà a l'Institut Nacional d'ocupació la seua resolució, a la qual se supedita l'actuació de la Conselleria de Treball i Seguretat Social, que en tot cas tindrà un caràcter complementari. Açò constituirà una forma de col·laboració entre les distintes Administracions implicades, amb el mateix fi i amb idèntics objectius.  
Atesa la Disposició Final Primera del Decret 57/1988, de 25 d'abril del Consell de la Generalitat Valenciana, i fent ús de les facultats que em confereix la Llei 5/83, de 30 de desembre, de Govern Valencià (DOGV 30.12.83) i el Decret 36/1988, de 21 de mare, del Consell de la Generalitat Valenciana (DOGV de 13.04.88); pel qual s'aprova el reglament Orgànic i Funcional de la Conselleria de Treball i Seguretat Social,  
ORDENE  
Article primer  
El programa, que amb caràcter experimental, fou establert en el passat exercici dirigit al suport de les Escoles Taller i Cases d'Oficis, de titularitat de les Administracions Locals i entitats sense afany de guanys, en l'àmbit territorial de la Comunitat Valenciana es regirà en el exercici de 1991, segons el que disposa aquesta Ordre.  
La dotació pressupostària per a l'exercici de 1991 ascendeix a la quantitat de 831.913.241 de PTA.  
Article segon  
Les Escoles Taller i Cases d'Oficis, esmentades en l'article anterior, hauran de reunir els requisits exigits per l'Ordre del Ministeri de Treball i Seguretat Social de 29 de març de 1988 (BOE núm. 77 de 30.03.88j, i ser calificades com a tals pels òrgans competents de l'INEM.  
La referència a dita Ordre s'extendeix a la normativa sobre Escola Taller i Cases d'Oficis que puga adoptar-se en qualsevol moment per l'Administració de l'Estat i que siga d'aplicació a les Escoles Taller i Cases d'Oficis en el moment en què llurs titulars presenten sol·licituds a aquest programa.  
Article tercer  
En l'exercici de 1991 es distingiran, pel que fa a la modalitat d'ajudes i llurs quanties, tres tipus d'actuació.  
A) Escoles Taller i Cases d'Oficis de nova creació en l'any 1991.  
B) Escoles Taller i Cases d'Oficis, el projecte formatiu de les quals haja estat iniciat en exercicis anteriors i finalitze en aquest o propers exercicis.  
c) Convenis amb Administracions Locals i entitats públiques o privades sense afany de guanys, per al manteniment o creació d'Escoles Taller i Cases d'Oficis, en aquest exercici o en el vinent, sempre que en aquest cas s'inicien actuacions preliminars en l'exercici de 1991.  
Article quart. Objecte de les ajudes  
Les ajudes que es formulen es concediran per a subvencions de capital, i llur objecte és el de cofinançar amb l'entitat sol·licitant i en els percentatges que es detallen en l'article cinquè, aquelles despeses, no subvencionables per l'INEM, que responguen a la dotació d'infrastructura i equipament de les Escoles Taller i Cases d'Oficis, relacionada directament amb l'activitat formativa.  
S'entendrà que una despesa en infrastructura o equipament està relacionada amb l'activitat formativa, quan aquesta permeta l'adquisició de coneixements teòrics i pràctics en els oficis i professions impartides, o bé siguen necessaris per a l'inici o continuïtat dels projectes formatius.  
Els titulars d'Escoles Taller i Cases d'Oficis que prevegen o disposen d'un mòdul dirigit específicament al medi ambient dins del seu projecte formatiu, podran rebre ajudes per llur finançament, previ informe favorable de l'Agència del medi Ambient de la Generalitat Valenciana; s'instrumentaran mitjançant els convenis que s'esmenten als articles tercer, c) cinquè, 3 i sisé, d'aquesta disposició.  
Article cinquè  
La quantia de les ajudes que s'esmenta en l'article anterior, podrà assolir els percentatges següents:  
1. Escoles Taller i Cases d'Oficis de nova creació en l'any 1991, fins al 60% del cost de les inversions en infrastructura, projectes materials i/o equipament que es realitzen entre 1'u de gener i el trenta-un de desembre de l'esmentat any.  
2. Escoles Taller i Cases d'Oficis en funcionament: Fins al 60% del cost de les inversions en infrastructures, projectes materials i/o equipament que es realitzen en el mateix període indicat en l'apartat anterior.  
3. Els convenis a què fa referència l'apartat c) de l'article tercer, establiran el cofinançament que es crega avinent mitjançant acord de les parts signants.  
Article sisé. Normes específiques per tal de subscriure Convenis  
La subscripció de convenis de l'apartat c) de l'article tercer, es regirà per la normativa general aplicable als convenis entre la Generalitat Valenciana i les administracions públiques, i institucions públiques i privades sense afany de guanys i, en allò que fa referència a aquesta disposició, per les regles específiques següents:  
1. L'objecte dels convenis serà en tot cas, el cofinançament de despeses en infrastructura, que calga realitzar per a les finalitats formatives de les Escoles Taller i Cases d'Oficis esmentades.  
2. S'identificaran exhaustivament aquestes i llur incidència en el projecte formatiu, i també el cost real d'execució i/o adquisició.  
3. S'establirà un termini per tal d'executar la despesa amb possibilitat de pròrrogues, en cas que haja de realitzar-se al llarg de dos o més exercicis pressupostaris, es determinaran els pagaments plurianuals que calguen, segons l'article 29 de la Llei d'Hisenda Publica de la Generalitat Valenciana vigent.  
4. Inclourà clàusules de control i seguiment d'allò convingut, bé per mitjà de la creació comissions mixtes o qualsevol altre instrument considerat adequat al contingut dels convenis.  
Article seté. Sol·licituds i documentació  
1. Les Corporacions Locals i entitats sense afany de guanys, que essent titulars d'una Escola Taller i Cases d'Oficis estiga en funcionament, o bé s'inicie en 1991, podran sol·licitar les ajudes esmentades en articles anteriors, per a la qual cosa dirigiran instància segons model annex, al Sr. Director general d'Ocupació i Cooperació, amb la documentació següent:  
a) Resolució de l'INEM per la qual es concedeixen les ajudes de l'esmentat organisme.  
b) Certificació de la quantitat consignada, a càrrec de la Corporació Local, en el projecte formatiu.  
c) Memòria, degudament valorada, sobre la necessitat de l'ajuda sol·licitada a càrrec d'aquest programa.  
d) Aportacions d'altres entitats públiques i privades destinades a la mateixa finalitat, o si escau certificació negativa d'aquestes.  
2. Les Corporacions Locals promotores d'una Escola Taller í Cases d'Oficis, sobre la qual estiga pendent la resolució de l'INEM indicada en l'apartat 1, a), podran sol·licitar les ajudes establertes en aquesta disposició, adjuntant a la sol·licitud a què fa referència l'apartat 1, la documentació exigida en l'article nové apartats 1, a), b) i c) de l'Ordre del Ministeri de Treball i Seguretat Social, de 29 de març de 1988, per la qual es regulen els programes d'Escoles Taller i Cases d'Oficis.  
3. El termini per presentar sol·licituds finalitzarà el 15 de novembre, de cada exercici en què estiga vigent aquesta Ordre.  
Article vuité  
La Direcció General d'Ocupació i Cooperació, rebudes les sol·licituds i comprovada la documentació, podrà demanar la documentació complementària que crega avinent per resoldre les sol·licituds; si escau podrà consistir en la totalitat del projecte formatiu presentat en la Direcció Provincial de l'INEM corresponent.  
El Director General d'Ocupació i Cooperació resoldrà les sol·licituds plantejades atorgant totalment o parcialment, o denegant les ajudes previstes, en la quantia màxima especificada en l'article cinquè i amb destinació a projectes materials, inversions en infrastructura i equipaments prèviament delimitats.  
Les resolucions de concessió, en cas que manque la resolució de l'INEM, seran condicionades a la presentació d'aquesta última, una vegada aprovada per l'esmentat organisme.  
Article novè. Procediment de pagament  
El procediment per al pagament es determinarà en la mateixa resolució de concessió segons allò establert en disposicions vigents de superior rang; caldrà, per al lliurament de qualsevol quantitat, que hi haja prèvia resolució de l'INEM aprovatòria dels beneficis del programa d'Escoles Taller i Cases d'Oficis a què fa referència l'article segon.  
Article desè  
Serà causa suficient de revocació de les ajudes concedides, la destinació d'aquestes a comeses distintes de les especificades en les resolucions de concessió, fins i tot en el supòsit de llur aplicació a altres conceptes en l'àmbit del projecte formatiu d'una Escola Taller i Cases d'Oficis.  
D'altra banda, l'incompliment de la programació del projecte formatiu, sobre el qual recaiga resolució anul·latòria, en els termes de l'article 13 segon, determinarà, desprès que aquella siga ferma, la revocació total de la subvenció concedida.  
Article onzè  
La Direcció General d'Ocupació i Cooperació, per mitjà dels seus serveis tècnics i administratius, farà el seguiment i control de les ajudes concedides, mentre es desenvolupe el projecte formatiu de cada Escola Taller i Cases d'Oficis, sense perjudici del que disposa la Disposició Addicional Primera.  
DISPOSICIO TRANSITORIA  
Les sol·licituds presentades abans de l'entrada en vigor d'aquesta Ordre, seran resoltes d'acord amb l'Ordre esmentada en la disposició derogatòria següent.  
DISPOSICIO ADDICIONAL  
S'autoritza el Director General d'Ocupació i Cooperació perquè dicte totes les resolucions, instruccions i circulars que calquen per tal de desenvolupar i executar aquesta Ordre, en l'àmbit de la seua competència.  
DISPOSICIO DEROGATORIA  
Es deroga en la seua totalitat l'Ordre de la Conselleria de Treball i Seguretat social de 27 de juny de 1990, per la qual es formulen ajudes complementàries de suport a les Escoles Taller i Cases d'Oficis a la Comunitat valenciana (DOGV núm. 1.357 de 30.07.90) tret d'allò disposat en la disposició transitòria.  
DISPOSICIO FINAL  
Aquesta Ordre començarà a vigir l'endemà de la publicació al DOGV.  
València, 16 de gener de 1991.  
El Conseller de Treball i Seguretat Social,   
MIQUEL DOMENECH I PASTOR  
ANNEX  
Sol·licitud d'ajudes complementàries de suport a les escoles taller de la Comunitat Valenciana.  
Sr./Sra. , en qualitat  
d'Alcalde/President de (l'Ajuntament/Corporació Local)   
província , C/Pl núm   
CP , telèfon , Facultat per a aquest acte per (Acord del  
Ple, Comissió de Govern, etc.) de data.   
Sol·licita les ajudes establertes en l'Ordre de la Conselleria de Treball i Seguretat social de 16   
de gener de 1991 (DOGV núm de ) per a la dotació de   
en l'Escola Taller de la qual és titular la Corporació Local, segons memòria que s'hi acompanya, i en la quantia de PTA.  
 , de de 1991.  
L'Alcalde-President,  
Signat:  
IL·LM. SR. DIRECTOR GENERAL D'OCUPACIÓ I COOPERACIÓ


Còpia Permalink ELI